  Майя Бывальцева 6-тӥ гудырикошконлы Удмуртиын 14 сюрс 947 адями лемтэй мертчиськемен эмъюртъёсы вазиськиз, со пӧлын 2 сюрс 633 нылпиос. Со сярысь ивортэ Роспотребнадзорлэн элькунъя управлениезлэн пресс-службаез. Тодэ вайытом, 27-тӥ инвожолы шугадӟонэ шедемъёс 10 сюрс адямилэсь ӧжыт вал. Тужгес трос вазиськемъёс Ижкарын (6 сюрс 727 адями), Можгаын (1081), Воткаын (966), Глазкарын (477), Сарапулын (366), озьы ик Шаркан (377), Кез (422), Ува (391), Балезино (295), Якшур-Бӧдья (268), Эгра (246) ёросъёсын. Лемтэй энцефалитлы 8 сюрс 782 кибы эскеремын, со пӧлысь 297-езлэн (3,4 процент) чер шараямын. Боррелиоз висёнлы 6 сюрс 566 лемтэй эскеремын, чер 2 сюрс 770-эзлэн (42,2 процент) со шедьтэмын. Лемтэйёс ӵемгес мертчисько нюлэсъёсын, сад-бакчаосын, шайвылъёсын, чорыганын. Управлениысь ӧнерчиос тодэ вайыто, Удмуртия лемтэй энцефалит но боррелиоз паласькон ласянь кышкытлыко улосвыл луэ шуыса. Вирус энцефалитлэсь утиськонын тужгес пайдалыко амал – вакцинация.  Тегъёс: Тазалык Роспотребнадзор Удмуртия лемтэй  